Nr. L 13/18 De Europæiske Fællesskabers Tidende [ 21. 1. 93 KOMMISSIONENS BESLUTNING af 22. december 1992 om overgangsforanstaltninger, der kræves for at lette overgangen til ordningen i direktiv 91/493/EØF (93/54/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (), særlig artikel 16, og ud fra følgende betragtninger : I henhold til artikel 7, stk. 1, i direktiv 91/493/EØF godkender den kompetente myndighed virksomheder efter at have sikret sig, at de opfylder direktivets betin- gelser for så vidt angår arten af deres aktiviteter ; dette forudsætter, at den kompetente myndighed ikke alene kontrollerer produktionsforholdene, men også gennemgår programmerne . for egenkontrol  som omhandlet i direktivets artikel 6; denne gennemgang kræver, at der udstedes gennemførelsesbestemmelser ; for at undgå at afbryde handelsstrømmene mellem medlemsstaterne bør der i første omgang meddeles en liste over de godkendte virksomheder, hvis produktion helt eller delvis indgår i samhandelen mellem medlems- staterne ; der vil senere kunne meddeles en supplerende liste over godkendte virksomheder ; fiskerivarer uden den identifikation, der omhandles i kapitel VII i bilaget til direktiv 91/493/EØF, må ikke bringes i handelen ; det bør dog fastsættes, at produkter fra virksomheder, hvis godkendelsesnummer ikke findes på den af Kommissionen meddelte liste, kan afsættes udelukkende på hjemmemarkedet i et begrænset tidsrum, indtil virksomhederne optages på listen ; der bør under disse omstændigheder fastsættes overgangsforanstaltninger med hensyn til meddelelse til Kommissionen af de endelige lister over godkendte virk- somheder ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 De medlemsstater, der ikke inden den 1. januar 1993 kan meddele Kommissionen den endelige liste over virksom- heder som omhandlet i artikel 7, stk. 3, i direktiv 91/493/ EØF, kan meddele en foreløbig liste over godkendte virk- somheder. ] Artikel 2 De i artikel 1 omhandlede medlemsstater kan indtil den 31. juli 1993 tillade virksomheder, der ikke er anført på den foreløbige liste, at bringe fiskerivarer uden identifika- tion som omhandilet i kapitel VII til direktiv 91/493/EØF på hjemmemarkedet, hvis produkterne ikke er bestemt til at indgå i samhandelen mellem medlemsstaterne. Artikel 3 De i artikel 1 omhandlede medlemsstater meddeler senest den 31. juli 1993 Kommissionen den supplerende liste over godkendte virksomheder. Artikel 4 Denne beslutning er rettet til medlemsstaterne. Udfærdiget i Bruxelles, den 22. december 1992. På Kommissionens vegne Ray MAC SHARRY Medlem af Kommissionen () EFT nr. L 268 af 24. 9. 1991, s. 15.